Els Moros i Cristians conquisten Alaquàs
17/09/2014

# Els Moros i Cristians conquisten Alaquàs

*   17/09/2014
*   [Imprimir](#)
*   Compartir
*    https://www.alaquas.org/documento.asp?id\_do=14580

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F14580%2F0&title=Ajuntament%20d%27Alaqu%C3%A0s.%20Premsa.Els%20Moros%20i%20Cristians%20conquisten%20Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/14580/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2014/2/14580/17092014img_7735_Form_4.jpg)](https://www.alaquas.org/ficheros/documentos/2014/2/14580/17092014img_7735_Form_10.jpg "<a href='https://www.alaquas.org/ficheros/documentos/2014/2/14580/17092014img_7735_Form_10.jpg' target=_blank><i class='fa fa-external-link' aria-hidden='true'></i>.Els Moros i Cristians conquisten Alaquàs</a>")

L'Associació de Moros i Cristians Perolers d'Alaquàs celebra amb èxit la tradicional Entrada pels carrers del municipi

Les Festes Majors d'Alaquàs han arribat a la seua fi aquest cap de setmana amb un dels events més esperats: _l’Entrà_ dels Moros i Cristians Perolers. La participació, la música i el colorit protagonitzaren de nou el dissabte 13 de setembre la tradicional _Entrà_ dels Moros i Cristians d'Alaquàs. Un total de 29 filaes i comparses van participar en aquesta espectacular desfilada.

L'Entrada es va iniciar a les 19:30 hores as Castell d’Alaquàs amb les tropes cristianes. Seguidament van desfilar les filaes mores. L’_Entrà_ dels Moros i Cristians és un dels esdeveniments més espectaculars de les Festes Majors i l'acte més important dels que organitza l'Associació de Moros i Cristians Perolers d'Alaquàs. Milers de veïns i veïnes contemplen cada any aquesta desfilada que recorre els diversos carrers d'Alaquàs.

Com a prèvia, i per tercer any consecutiu, divendres 12 de setembre es van celebrar les entradetes de Moros i Cristians pels carrers d'Alaquàs, on es va produir la primera trobada de les files de tots dos bàndols.

Les capitanies (Filà Al-Jazar, pel bàndol moro, i Filà Els Corsaris, pel cristià), al costat de les altres filades i comparses, ja van gaudir de la conquesta del Castell el passat dia 6 de setembre quan les tropes mores es van fer amb el control del monument, que es trobava en mans cristianes. Els parlaments i la batalla en la plaça de la Constitució van donar lloc a la primera jornada dedicada a aquests col·lectius festers. La conquesta és un acte tradicional en la cultura festera d'Alaquàs que es repeteix any rere any. El costum mana que els bàndols s'alternen en la victòria i enguany són les tropes mores els qui han acomiadat les Festes Majors des dels merlets del Castell d'Alaquàs.